
Lukavac, 19.03.2025. godine 

[bookmark: _GoBack]Općinski sud u Lukavcu, sudija Mirza Bašić, u izvršnom postupku tražioca izvršenja mldb. Mučišta Valentina, zastupanog po zakonskoj zastupnici majci M.S, a ona po punomoćniku Omerović Nisadu, advokatu iz Lukavca, protiv izvršenika K.M iz Lukavca, ...., zastupana po punomoćniku Mušanović Tefidi, advokatu iz Lukavca, radi naplate novčanog potraživanja, dana 19.03.2025. godine donio je 

Z A K LJ U Č A K   O   P R O D A J I

1. Određuje se prvo ročište za prodaju popisanih pokretnih stvari izvršenika za dan 21.04.2025. godine u 08,30 sati u prostorijama Općinskog suda u Lukavcu u sobi broj 2, a prodaja će se izvršiti putem usmenog javnog nadmetanja.

2.   Predmet javne prodaje su popisane pokretne stvari izvršenika popisane od službenog lica ovog suda i to:

· Mašina za suđe „BOSH“ – procijenjena vrijednost 500,00 KM,
· Zamrzivač „SIEMENS“ – procijenjena vrijednost 800,00 KM,
· Sušilica za veš „CONSTRUKTA“ – procijenjena vrijednost 500,00 KM,

3.   Kako se radi o prvom ročištu za javno nadmetanje, pokretne stvari koje su predmet prodaje, ne mogu se prodati ispod polovine utvrđene vrijednosti u pogledu iznosa njihove cijene. (član 131. stav 1. a u vezi sa članom 89. stav 2. Zakona o izvršnom postupku Federacije Bosne i Hercegovine, Službene novine FBiH broj 32/03, 52/03, 33/06, 39/06, 39/09, 35/12, 46/16).

1. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

1. U slučaju da ni jedan ponuđač ne plati cijenu, sud će na zahtjev jedne od stranaka, oglasiti da ročište za prodaju nije uspjelo, a stranka može tražiti u roku od 8 dana zakazivanje novog ročišta. 

1. Sud će postupak obustaviti ako stranka ne predloži održavanje novog ročišta za prodaju u roku iz tačke 5. ovog zaključka, ili ako se stvari ne uspiju prodati na drugom ročištu.

1. Ovaj zaključak o prodaji objavit će se na oglasnoj tabli suda, a tražilac izvršenja ga može objaviti i u javnim glasilima, o svome trošku.


								                            SUDIJA
									            Mirza Bašić
Pouka o pravnom lijeku:
Protiv ovog zaključka nije dopušten pravni lijek.

